kardosdrur/scandi-wiki huggingface dataset:
Revolutionære Socialister

Revolutionære Socialister var en trotskistisk dansk organisation, som blev dannet i 1939, og officielt nedlagt i 1945. Bag organisationen stod blandt andet Georg Jungclas, Børge Trolle-Rasmussen og Jacob Vedel-Petersen. Som følge af besættelsen og modstandskampen blev de danske trotskister delvist sat ud af spillet, da de fleste medlemmer i RS var blevet arresteret i 1944. RS udgav bladet Klassekamp som var illegalt under besættelsen, det blev dog nedlagt for at RS sammen med andre kræfter kunne koncentrere sig om det illegale blad Arbejderopposition.

Revolutionære Socialister var dansk medlem af Fjerde Internationale.

Kilder 

Kommunistiske partier fra Danmark
Organisationer fra Danmark
Trotskisme
Etableret i 1939
Ophørt i 1945
Pappardelle

Pappardelle er en stor og bred pasta, der minder om fettuccine. Den friske type er 2-3 cm bred og kan have krusede kanter. Tør pappardelle med æg har til gengæld lige sider.

Navnet stammer fra det italienske verbum "pappare", at slubre.

Eksterne henvisninger 

Pasta
Mad fra Italien
Hellekiste

Gravkister eller hellekister fra den yngre stenalder i Danmark er en egen art af stenalderens større fællesgrave, bestemte for gentagne gravlægninger. De tilhører udelukkende stenalderens sidste afsnit og findes over de samme områder som de ældre, "megalitiske" grave, dysser og jættestuer, nemlig øerne (Skåne), de østlige og nordlige dele af Jylland, sjældent andetsteds. Bedst kendte er de på Sjælland. Det er her aflange stenkister, i reglen med længderetning øst-vest, sædvanlig 2½-3 m lange, ⅔-¾ m brede og af lignende højde. De er bygget af anselige sidesten, med flade stenheller til dække; mellemrum er ofte dækkede med klining af ler, og det hele skærmes af en jordhøj. De kan være anlagt på jordfladen eller lidt nedsænket i undergrunden, i reglen som centralanlæg, sjældnere i ældre høje. Sædvanlig ses det, at østenden har været den lettest tilgængelige adgang, hvorigennem ny gravlægninger foregik. Der er fundet dele af indtil 15-16 individer i én gravkiste, oftest færre eller helt få. Kun det sidst nedlagte individs skelet ligger i orden; de tidligere er mere eller mindre forstyrrede ved de følgende, ofte voldelig skudte tilbage mod vest. De ledsagende oldsager er oftest fåtallige; der forekommer dolke og pilespidser af flint, samt simple lerkar, sjælden smykker: af skifer, hunde- eller svinetænder, perlemorsperler.

I Jylland (og Skåne) synes gravkister at spænde over en længere periode. En ældre type er bredere, vender mest i nord-syd og har en gang eller et forrum af nær samme bredde som kamret, fra hvilket det skilles ved tærskel, lodrette sten eller lignende. En senere type ligner de sjællandske. Skønt skeletdelene næsten altid er helt opløste, tyder nogle af de jyske fund på lige så stærk benyttelse som de sjællandske. Samtidig med, at der byggedes gravkister, er man i mange tilfælde vedblevet med at benytte de ældre gravformer.

Se også 
 Gravhøj
 Jættestue
 Megalit
 Skibssætning

Eksterne henvisninger 
 Gravkister fra Stenalderens Slutningstid. Nye Undersøgelser ved Hans Kjær (Aarbøger for nordisk Oldkyndighed, 1910, s. 169-238)
 , bind 10, side 67, skrevet af museumsinspektør Hans Kjær
 Hællekiste — ODS

Stenalderstensætninger i Danmark
Marxistisk-Leninistisk Forbund

Marxistisk-Leninistisk Forbund (Forkortet: MLF) var en dansk kommunistisk organisation som blev dannet i 1976 af medlemmer som var blevet udelukket fra Kommunistisk Arbejderparti (KAP) på grund af flere teoretiske uenigheder, herunder bl.a. grundlaget for en analyse af de økonomiske klasser i dagens Danmark og splittelsen i den kommunistiske bevægelse mellem dem, der støttede Kina og dem, der støttede Albaniens kommunistiske parti. MLF fusionerede den 31. december 1978 med Kommunistisk Sammenslutning Marxister-Leninister, der også var blevet ekskluderet af KAP, og de to partier blev derefter til Danmarks Kommunistiske Parti/Marxister-Leninister.

MLF fordømte De tre verdener-teorien fra Kinas kommunistiske parti og stod på en mere klassisk marxistisk-leninistisk linje, der så et forbillede i det albanske kommunistparti.

Referencer 

Etableret i 1976
Ophørt i 1978
Tidligere politiske partier i Danmark
Kommunistiske partier fra Danmark
Anita Simoncini

Anita Simoncini (født 1999) er en sanmarinsk sangerinde, der er kendt for sin deltagelse for San Marino i Junior Eurovision Song Contest 2014 og Eurovision Song Contest 2015.

Biografi 
Anita Simoncini er født i 1999 i Montegiardino i San Marino. Hun repræsenterede landet i Junior Eurovision Song Contest 2014 på Malta som en del af gruppen The Peppermints. De fremførte sangen "Breaking My Heart", som opnåede en 15. plads med 21. point.

Den 27. november 2014 meddelte RTV, at Simoncini skal repræsentere San Marino ved Eurovision Song Contest 2015 i Wien sammen med Michele Perniola. De skal fremføre sangen "Chain of Light", som blev offentliggjort den 15. marts.

Kildehenvisninger 

Sangere fra San Marino
San Marinos Eurovision Song Contest-deltagere
Deltagere ved Eurovision Song Contest 2015
Historia Forlag

Historia Forlag er et dansk bogforlag oprettet i 2012. Forlaget, der har hjemsted i Odense, udgiver hvert år ca. 40 titler. Medlem af Forlæggerforeningen. Udgiver bl.a. forfattere som Charlotte Berwald, Vibeke Marx, Majbritte Ulrikkeholm og Sven Arvid Birkeland. Forlaget fungerer ligeledes som et medudgiverforlag, hvor forfatterne selv helt- eller delvist finansierer deres udgivelser. Forlaget har to imprints, HISTORIA og Forlaget Lauritz.

Noter

Eksterne henvisninger 
 Forlagets hjemmeside

Etableret i 2012
Forlag fra Danmark
Skansen mod nazisme

Skansen mod nazisme var en anti-racistisk forening af beboere fra Nørresundby, stiftet i 2001, som var med til at få rømmet DNSBs nazi-borgen på Niels Lykkes Gade 38. Foreningens formål var at samles om den anti-racistiske sag og dokumentere højreekstremisme.

Den tidligere beboergruppe i Nørresundby havde siden den 21. februar 1999 mødtes hver eneste aften og samlet sig til sang ude på gaden i protest imod DNSB's nazi-borg, som det til sidst lykkes at få smidt ud af Nørresundby. DNSB var rykket ind i huset i 1999 efter de arvede det fra den afdøde nazist Gunnar Gram, netop fordi hans halvsøster blev opsøgt af Skansen mod nazisme lagde hun en arvesag an imod nazisterne, hun vandt og retten underkendte derfor testamentet, hvilket betød at nazisterne måtte forlade huset igen. For de ikke-voldelige protester fik beboergruppen flere anerkendelser, blandt andet fra LO og Carl Scharnbergs Uofficielle Fond.

Efter nazisterne flyttede ud af Nørresundby fortsatte beboergruppen med at mødes om antiracistiske aktiviteter, samtidigt med at naboskabet blev bedre i kvarteret hvor nazi-huset lå, aktiviteterne var blandt andet at arrangere demonstration på Krystalnatten, deltage i demonstrationer i andre byer og afholde jubilæumsfest.

Kilder 

Antiracister fra Danmark
Etableret i 2001
Anna Levin

Anna Levin født Anna Caroline Lasenia Ferslew (25. juli 1862 i København - 28. december 1937 i København) var en dansk rigmandsdatter og forfatter.

Anna Levin var datter af avisudgiver J. C. Ferslew og Anna Johanne f. Lindholm. Som arving til sin faders store formue var hun i 1880'erne en eftertragtet frøken. Hun giftede sig i 1887 med den jødiske overretssagfører Carl Levin, søn af grosserer Harry Levin og broder til forfatter Poul Levin samt en søster, som var gift med fabrikant Harald Bing. 

Carl Levin, som var litterært interesseret, blev i 1908 udnævnt censor for privatteatrene af justitsminister P. A. Alberti. Denne virksom var imidlertid kortvarig og gjorde ham særdeles upopulær i teatermiljøet. 

I 1910 døde Anna Levins fader, hvis virksomhed var testamenteret hans datter og hans søn, fabriksejer Christian Ferslew. Carl Levin forøgede sin formue med millionbeløb som gullaschbaron under 1. verdenskrig og opførte det imponerende palæ Strandbjerg i Rungsted, hvor ægteparret samlede Københavns overklasse. Familien var blandt de rigeste familier i krigstiden, men formuen mindskedes efter krigen, og Carl Levin blev gældsat. 

Da Anna Levins broder døde i 1925, blev hun eneejer af De Ferslewske Blade, som hendes mand forvaltede, men i de følgende år mistede virksomheden adskillige blade og fabrikker, og værdierne forsvandt. Hun måtte således indstille sig på en anderledes, uvant tilværelse i meget beskedne kår.

I denne sidste periode af sit liv skrev Anna Levin en bog om den Ferslewske slægt, en vigtig førstehåndsskildring af Københavns overklassemiljø i slutningen af 1800-tallet, samt en bog om forfatter Herman Bang, som var nært knyttet til hendes familie i sin ungdom. 

Anna Levin og Carl Levin fik tre døtre, deriblandt maler Annette Houth. En anden datter giftede sig med generalsekretær Christian Herforth, søn af kreditforeningsdirektør Carl Herforth.

Kilder 
 Politiken, 27. december 1937

Faglitterære forfattere fra Danmark
Danskere i 1800-tallet
Danskere i 1900-tallet
Personer fra København
Stævningsmand

En stævningsmand bringer på vegne af retten stævninger ud, og skal som regel levere stævningen personligt til sagsøgte eller dennes husstand. Dog har en ændring ved lov om ændring af retsplejeloven, straffeloven og lov om elektroniske kommunikationsnet og -tjenester i 2012 gjort det muligt også at forkynde telefonisk og per email.

Noter 

Jura
Civilproces
Kvalifikation til Eliteserien i ishockey 1989-90

Kvalifikationen til Eliteserien i ishockey 1989-90 var en turnering, hvor fem hold spillede om tre ledige pladser i Eliteserien i ishockey 1989-90. Turneringen blev spillet i perioden 22. februar - 12. marts 1989, og den havde deltagelse af nr. 5, 6 og 7 fra Eliteserien i 1988-89, Esbjerg IK, HIK og Rødovre SIK, samt nr. 2 og 3 fra 1. division i 1988-89, Rungsted IK og IK Skovbakken.

Turneringen var inddelt i to runder. I første runde spillede Eliteseriens nr. 5 og 6 sammen med 1. divisions nr 2 og 3 en dobbeltturnering alle-mod-alle om to pladser i Eliteserien i den følgende sæson. I anden runde spillede nr. 3 i første runde mod nr. 7 fra Eliterserien i bedst af tre kampe om den sidste ledige plads i Eliteserien i 1989-90.

Resultatet blev at de tre pladser i Eliteserien i 1989-90 blev vundet af de tre Eliteseriehold, mens de to 1. divisionshold måtte tage endnu en sæson i den næstbedste række.

Kampe og resultater

Første runde 

I første runde spillede Eliteseriens nr. 5 og 6 sammen med 1. divisions nr 2 og 3 en dobbeltturnering alle-mod-alle om to pladser i Eliteserien i den følgende sæson.

Anden runde 

I anden runde spillede nr. 3 fra første runde, Rungsted IK, mod nr. 7 fra Eliterserien, Rødovre SIK, i bedst af tre kampe om den sidste ledige plads i Eliteserien i 1989-90.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 Politiken, 22. februar - 13. marts 1989.

Noter 

Ishockey i 1989
Ishockey i Danmark
Per Sabroe Thomsen

Per Sabroe Thomsen er en tidligere håndboldspiller og nuværende håndboldtræner og lektor på HHX. Han er blandt andet kendt for sin tid i GOG, TPI-Odense og Skovbakken. Han spillede 5 Y-landskampe, 23 U-landskampe og 22 A-landskampe. Han blev topscorer i herreligaen i 1991-92, hvor han blev ligatopscorer i 1992 med 121 mål. I 1993 var han med i Fangerne på fortet med bl.a. Connie Hamann.

Eksterne kilder/henvisninger 

 Per Sabroe ny træner i TMS Ringsted dinby.dk 25. maj 2010

Håndboldspillere fra Danmark
Herman Herforth

Herman Ludvig Herforth (født 7. september 1851 i København, død 30. maj 1908 sammesteds) var en dansk grosserer.

Herforth var søn af overretsprokurator Christian Herforth og Christiane Johanne f. Rée. Ligesom sin lillebror, grosserer Joseph Herforth, var Herforth interesseret i handelsfaget og udså i skrædderfaget en god forretning. I 1879 blev han medejer af den kongelige hof-herreekviperingsforretning på Amagertorv 14, Schottländer & Goldschmidt, som var den ældste herreudstyrsforretning i København. Da hans kompagnon trak sig tilbage i 1882, overtog Herforth den øverste ledelse, hvorefter firmanavnet Herforth & Co. antoges. Han betjente et trofast og velhavende publikum, som først og fremmest bestod af unge adelige. Alligevel blev Herforth hurtigt kendt som en meget dyr og snobbet manufakturhandler. 

I slutningen af 1800-tallet var Herforth en kendt personlighed i København, som i offentligheden ofte var genstand for fascination og spot: Byens dyreste og fineste Skrædder, selv den eleganteste og mest ulastelige Gentleman i sin Fremtræden, paa samme Tid korrekt og ultra-moderne fra Hatteskyggen til de blinkende Laksnuder, parfumeret, friseret, duftende, med Tøjet straalende nyt og Linnedet knirkende af Stivelse - saaledes var Herforth. Man tegnede et billede af en overdrevent elegant mand, som sommetider satte sin egen smag over andres. På den anden side forstod Herforth at følge tidens mode og blev en foregangsmand inden for herremode, hvilket tiltalte den eksklusive kundekreds. 

Herforth giftede sig i 1884 med Louise Antoinette f. Larsen, datter af Frederik Larsen, ejer af Hotel Royal i Aarhus.

Kilder 
Krak, Danmarks ældste Forretninger, 1910

Noter 

Danskere i 1800-tallet
Danskere i 1900-tallet
Personer fra København
Grosserere fra Danmark
Herman
Frank Hammeleff

Frank Hammeleff (født 24. september 1944, død 19. december 2001 på Hvidovre Hospital) var en dansk morder. Han blev 2. maj 1979 ved et nævningeting i Retten i Sønderborg idømt livsvarigt fængsel for drabet 5. august 1966 på sin hustru Grethe Annie Hammeleff og for drabet 15. april 1978 på sin hustru Inger Bakker Hammeleff.

Frank Hammeleff var kirkegårdsleder i Christiansfeld og far til to sønner, en med hver af de to ægtefæller.

Han indrømmede aldrig sin skyld og drabssagen blev genoptaget af et nævningeting ved den Særlige Klageret, som 4. oktober 1985 på ny kendte ham skyldig i dobbeltdrab.

Frank Hammeleffs første hustru Grethe Annie blev 5. august 1966 blot 19 år gammel fundet hængt i parrets hjem i Hillerød. Selvom de retsmedicinske undersøgelser viste tegn på kvælningsmærker ved halsen, betragtede politiet dødsfaldet som selvmord.

Natten til den 15. april 1978 fandt Frank Hammeleff sin 31-årige hustru Inger Bakker Hammeleff død i deres hus på Museumsgade 3 i Christiansfeld. Hun havde tilsyneladende hængt sig i bryggerset. Frank Hammeleff forsøgte ifølge sin egen forklaring, at give hende hjertemassage, hvorefter han gemte rebet af vejen, så den 12-årige søn ikke skulle opdage, at hun havde begået selvmord.

Hun blev kørt til retsmedicinsk undersøgelse, hvor det blev konstateret at hun havde tegn på kvælningsmærker på halsen, punktformede blødninger i øjnene, og ifølge retsmedicinerne kunne hun ikke være død ved hængning. Kriminalpolitiet anholdt 19. april ægtemanden, som nægtede alt og påstod, at hustruen havde begået selvmord, da hun havde hængt sig selv.

Statsadvokat Preben Alsøe, Sønderborg, fik Frank Hammeleff stillet for et nævningeting i Sønderborg og kendt ham skyldig i at have myrdet begge kvinder.

Justitsmord? 
Efter nogle års afsoning i statsfængslet i Vridsløselille fik Hammeleffs forsvarer advokat Poul Boje ved hjælp af en lang række udenlandske specialister sået så stor tvivl om hvorvidt kvinderne havde begået selvmord, at den Særlige Klageret i 1985 genoptog sagen, men statsadvokat Preben Alsøe fik igen et sammentrådt nævningeting i Sønderborg overbevist om Frank Hammeleffs skyld og han idømtes på ny livsvarigt fængsel for dobbeltdrab.

Benådning 
Frank Hammeleff fik senere mulighed for at søge om benådning og blev løsladt. Han slog sig ned som anlægsgartner i københavnsområdet og blev gift for 3. gang, men senere skilt og kunne tilsyneladende ikke holde sig fra alkohol. 

Han blev i december 2001 indlagt på Hvidovre Hospital, hvor han på et toilet blev fundet død, angiveligt med dødsårsag enten en hjerneblødning eller blodprop.

Liget blev brændt og sat i en urne på Risbjerg Kirkegård i Hvidovre.

Eksterne links 

 Drabssager - 1978  - drabssageridanmark.beboer2650.dk
 Dobbelt-morder fundet død på toilet  - Ekstra Bladet 22. december 2001

Personer fra Christiansfeld
Mordere fra Danmark
Livstidsdømte fra Danmark
Janus Rein

Janus Rein (født 29. maj 1974 i Helsingør) er færøsk jurist, forhenværende politiker (MP Lagtinget) samt luftkaptajn. Af uddannelse er Rein Skibsfører, Luftkaptajn (pilot), Erhvervsdykker, Merknom i Regnskabsvæsen, Værdipapiranalytikker, cand.jur og advokat.

I sin ungdom var han til søs, og er uddannet skibsfører fra Nautisk uddannelsescenter i Tórshavn fra 1997. Han har været styremand og skibsfører for blandt andre Strandfaraskip Landsins og A.P. Møller-Mærsk. I en periode arbejdede han som bankrådgiver i Suðuroyar Sparikassi. Hann har også taget uddannelse i regnskabsvæsen og værdipapiranalyse. Rein er uddannet pilot fra 2003, og pilot instruktør fra 2004. Han blev styrmand for Atlantic Airways ved årsskiftet 2004/2005 og kaptajn i samme selskab i 2009. I perioden 2012 til 2018 var Rein en del af bestyrelsen i Atlantic Airways. I 2018 stoppede Rein sin karriere som luftkaptain.

Janus Rein er cand.jur., LL.M. fra Københavns Universitet og advokat. I 2018 startede han advokatselskabet Axia Advokatar i Torshavn, sammen med barndomsvennen advokat Brandur Ellingsgaard. I 2020 fusionerede Axia med HansenVinther Advokatfirma, som blev omstruktureret til LEKS Advokatfirma, med Rein og tre andre advokater som partnere.   

I 2010 var Rein medstifter af det liberale parti Framsókn og hovedbestyrelselsesmedlem frem til efteråret 2012, hvor han brød med partiet og blev løsgænger i Lagtinget. Formanden Poul Michelsen ønskede, at Rein skulle være hovedkandidat til kommunalbestyrelsen i Tórshavn, hvilket Rein ikke ønskede. Rein var valgt til Lagtinget i perioden 2011 til 2015, samt suppleant i årene 2015 til 2019. I Lagtinget besad han poster i Lagtingets erhvervsudvalg og i Lagtingets finansudvalg. I september 2013 vendte Rein tilbage til Fólkaflokkurin, som er det parti, som Rein og Michelsen oprindeligt kom fra, da de stiftede Framsókn. Siden Lagtingsvalget i 2019, hvor Rein ikke stillede op, har han været tilbagetrukket fra den politiske scene. Janus Rein er således ikke længere aktiv i politik.

I dag er Rein beskæftiget som advokat og partner i LEKS Advokatfirma i Torshavn. Han er også hovedaktionær i og reder for langline fiskeskibet ANRU. Derudover besidder han diverse bestyrelsesposter i færøsk erhverv, hvor han bl.a. er næstformand for Færøernes internationale lufthavn Vagar Airport.

Referencer 

Lagtingsmedlemmer fra Færøerne
Personer fra Thorshavn
Politikere fra Framsókn
Politikere fra Fólkaflokkurin
Niels Bohr Institutets Æresmedalje

Niels Bohr Institutets Æresmedalje blev indstiftet i 2010 i anledning af 125-året for Niels Bohrs fødsel. Æresmedaljen bliver hvert år tildelt en særligt fremragende forsker, der arbejder i Niels Bohrs ånd. Medaljen uddeles årligt ved en ceremoni på institutet. I begrundelsen for tildelingen, som fremgår af det diplom, der medfølger, er "At fremme og opmuntre samarbejde mellem enkeltpersoner og nationer gennem videnskab. Tildelt i anerkendelse af modtagerens bidrag til en åben udveksling af ideer og erfaring". 

Medaljen er udført af billedhuggeren Rikke Raben for Niels Bohr institutet. På forsiden ses et portræt af Niels Bohr, et atomtegn og stjerner. Bagsidens illustration er inspireret af et citat fra Bohr: What is it that we human beings ultimately depend on? We depend on our words. We are suspended in language. Our task is to communicate experience and ideas to others. 

Medaljen er udført i sølv på Den Kgl. Mønt. Den er realiseret via en donation fra C.L. Davids Fond.

Teksten på bagsiden af medaljen: Unity of Knowledge - titlen på et foredrag Bohr holdt på Columbia University i 1954. Nosce te ipsum er latin og betyder "kend dig selv". Det står over indgangen til Oraklet i Delfi, Apollon templet i Grækenland.

Modtagere af medaljen 
 2010 Professor i fysik ved Illinois Universitetet Leo Kadanoff
 2011 Professor i fysik ved Manchester Universitetet Andre Geim
 2012 Direktør på Max Planck Instituttet for Kvanteoptik i München, Tyskland, Ignacio Cirac
 2013 Partikelfysiker Fabiola Gianotti fra CERN-instituttet i Schweiz
 2014 Glaciolog og direktør for Laboratoire de Glaciologie et Géophysique de l’Environnement i Grenoble, Frankrig, Jérôme Chappellaz
 2015 Professor i astronomi, rektor på Australian National University,  Brian Schmidt

Kilder 
 Niels Bohr Institutets hjemmeside 
 Den Kgl. Mønt- og medaljesamling, Nationalmuseet

Noter 

Etableret i 2010
Videnskabspriser fra Danmark
Røremaskine

En røremaskine eller håndmixer er en køkkenmaskine, der ved hjælp af roterende blade kan sammenblande eller piske fødevarer.

Kilder og henvisninger

Røremaskine, Ballerup Master Mixer 1952 på kulturarv.dk

Køkkenmaskiner
Itter

Itter har flere betydninger:

Geografiske lokationer 
 Itter (Tyrol) − en kommune i Bezirk Kitzbühel, Tyrol
 Düsseldorf-Itter − en bydel i Düsseldorf
 Schloss Itter − et slot i Tyrol
 Itter (Diemel) − en biflod til Diemel i Hessen og Nordrhein-Westfalen
 Itter (Eder) − en biflod til Eder i Hessen
 Itter (Neckar) − en biflod til Neckar i Baden-Württemberg
 Itter (Rhinen) − en biflod til Rhinen i Nordrhein-Westfalen

Personer 
 Käthe Itter (1907−1992) − en tysk skuespillerinde
Kirchbichl

Kirchbichl er en kommune med 5.494 indbyggere (pr. 1. januar 2014) i Bezirk Kufstein, Tyrol, Østrig.

Geografi

Geografisk placering 
Kirchbichl ligger i Unterinntal ved Wörgl. Bydele er Ort, Oberndorf, Bichlwang, Kastengstatt, Winkelheim samt Boden og Bruckhäusl ved udmundingen fra Brixental i Unterinntal.

Nabokommuner 
Nabokommuner til Kirchbichl er (i alfabetisk rækkefølge): Angath, Bad Häring, Itter, Langkampfen, Schwoich, Söll og Wörgl.

Økonomi og infrastruktur 
Af virksomheder i byen kan blandt andet nævnes:
 Krydderimøllen Moguntia fra Mainz har siden 2001 haft produktion i Kirchbichl.
 Kirchbichl har siden lukningen af den fulde produktion haft en cementindustri i form af et cementmale- og sendeanlæg, som drives af firmaet Schretter & Cie med hovedsæde i Vils.

Eksterne henvisninger 

Byer i Tyrol
Österåkers kommun

Österåkers kommun er en kommune i Stockholms län i Sverige. I 2010 var indbyggertallet 40.495.

Kilder

Eksterne henvisninger 

Kommuner i Stockholms län
Statens Værksteder for Kunst

Statens Værksteder for Kunst (SVFK) er en institution under Kulturministeriet, hvis vigtigste funktion er at bidrage til skabelsen af store og krævende kunstprojekter. Den har til huse i Gammel Dok Pakhus på Christianshavn, hvor den tidligere delte lokation med Dansk Arkitektur Center. På SVK kan kunstnere arbejde i store formater, som deres eget værksted og udstyr ikke tillader. Der er plads til at arbejde på flere store lærreder, installationer eller skulpturer på samme tid. 

Huset tog imod de første kunstnere i 1986 og har siden spillet en væsentlig rolle i produktionen af  projekter inden for kunst, design, kunsthåndværk og konservering. I dag løses årligt omkring 170 projekter i værksteder og atelierer på Gammel Dok.

Værkstederne var egentlig udset til i 2015 at skulle flytte til Helsingør, i forbindelse med udflytningen af de statslige arbejdspladser, men planen blev udskudt i sidste øjeblik.

Der afholdes jævnligt artist talks og kulturnatsarrangementer, ligesom huset kan benyttes til møder, workshops og arrangementer for kunstbranchens interessenter.

Institutionen er initiativtager på Wikipedia-projektet, Værkstedsviden - Kunst & Design

Referencer

Eksterne henvisninger
Statens Værksteder for Kunsts hjemmeside

Kultur i København
Bygninger, konstruktioner og anlæg i Københavns Kommune
Etableret i 1986
Christianshavn